text: TB byrjaði dystin við at hava vindin ímóti og gekk ein long løta við KÍ trýstið frá byrjan av. Nógv spurdist tó ikki burturúr, men tað bleiv tó KÍ sum fekk fyrsta málið í dystinum. Hetta málið gjørdi Bjartalíð við langskotið, sum okkara málmaður gjørdi eitt dropp a la Karius ímóti kongafelagnum úr Madrid, tá Champions League finalan var spæld í 2018.
text: #000001
text: Nú var tað TB sum fekk vindin í ryggin og hetta hevði stóran mun og kom TB væl betur inn í dystin. TB fekk eisini brotsspark, sum Rógvi kundi seta í kassan til støðuna 1-1. Hetta sá eisini út til at halda seg í langa tíð, men tíverri so endaði dysturin við at KÍ fekk øll trý stigini við norður. Hetta eftir at KÍ fekk eitt brotsspark í evstu løtu eftir at málverjin hevði ligið skaddur á vøllinum longi.
text: #000003
text: Staðfestast kann so eisini, at Eiler Rasmussen framvegis ynskir at verða ein miðdepil, heldur enn ein dómari, ið bert ger tað hann skal uttan at seta stórvegis dám á dystin. Fleiri ivasamar avgerðir vóru í dag og lætt kann kanska vera at viðmerkja hesar eftir dystin. Greinaskrivarin má heldur lata verða at viðmerkja meira, annars fær felagið sikkurt bót frá FSF, tí heilagu dómararnir mugu ikki kritiserast.
text: #000004